《中兴》
宋代·李正民

中兴功业竟如何，决胜终疑算未多。使者出疆思陆贾，君王当未忆廉颇。

深思社稷堪流涕，闻说风尘合枕戈。自叹书生无远略，五湖烟浪整渔蓑。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。